**A 8. sorszámú Biogazdálkodó megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 35 621 02

1.2. Szakképesítés-ráépülés megnevezése: Biogazdálkodó

1. 3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 320-480

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:

2.1.2. Bemeneti kompetenciák: -

2.2. Szakmai előképzettség: 34 621 01 Gazda

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítés-ráépüléssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakörök** |
| 3.1.2. | 6112 | Bionövénytermesztő | Biogazda (növénytermesztő) |
| 3.1.3. | Biogyümölcs-termesztő |
| 3.1.4. | Biokertész |
| 3.1.5. | Bionövény-termesztő (biogazdálkodó) |
| 3.1.6. | Biotermesztő |
| 3.1.7. | Biozöldség-termesztő |
| 3.1.8. | 6130 | Vegyesprofilú gazdálkodó | Biogazda |
| 3.1.9. | Ökogazda |
| 3.1.10. | Önálló gazda |
| 3.1.11. | Őstermelő |

**3.2. A szakképesítés-ráépülés munkaterületének rövid leírása:**

A biogazdálkodó feladata olyan mezőgazdasági vállalkozás létesítése, illetve üzemeltetése, amely fenntartható, ökológiai szemléletű állattenyésztést, szántóföldi növénytermesztést és kertészeti termesztést folytat.

A szakképesítés-ráépüléssel rendelkező képes:

**-** ökológiai szemléletű szántóföldi növénytermesztést végezni,

**-** ökológiai szemléletű állattartási tevékenységet végezni,

**-** ökológiai szemléletű kertészeti tevékenységet folytatni,

**-** gépet, épületet, építményt karbantartani, egyszerű javítást végezni,

**-** környezetbarát módon termelni,

**-** alapvető gazdálkodási adminisztrációs tevékenységet végezni,

**-** megfigyeléseket, méréseket végezni,

**-** környezet-, víz- és természetvédelmi tevékenységet végezni,

**-** a megtermelt biomasszát megújuló energiaforrásként hasznosítani.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 621 01 | Gazda | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11006-12 | Ökológiai növénytermesztés |
| 4.4. | 11007-12 | Ökológiai állattartás |
| 4.5. | 11008-12 | Ökológiai kertgazdálkodás |
| 4.6. | 11009-12 | Környezet- és természetvédelem, hulladékgazdálkodás |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11006-12 | Ökológiai növénytermesztés | írásbeli |
| 5.2.4. | 11007-12 | Ökológiai állattartás | írásbeli |
| 5.2.5. | 11008-12 | Ökológiai kertgazdálkodás | írásbeli |
| 5.2.6. | 11009-12 | Környezet- és természetvédelem, hulladékgazdálkodás | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Növénytermesztési és kertészeti feladatok, valamint állattartási feladatok végrehajtása**

A vizsgafeladat ismertetése:

- Növénytermesztési és kertészeti feladat végrehajtása az ökológiai gazdálkodás, valamint a vonatkozó munka-, tűz-, környezetvédelmi előírások betartásával. A gyakorlati tételsor fele-fele arányban tartalmazzon szántóföldi növénytermesztési és kertészeti tételeket.

- Állattenyésztési feladat végrehajtása az ökológiai gazdálkodás, valamint a vonatkozó munka-, tűz-, környezetvédelmi előírások betartásával, illetve az állatjóléti és higiéniai előírások alkalmazásával.

A vizsgafeladat időtartama: 120 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.2. Szóbeli vizsgatevékenység**

A vizsgafeladat megnevezése: **Növénytermesztés, kertészet és állattenyésztés elméleti ismeretei**

A vizsgafeladat ismertetése:

A szóbeli vizsga a központilag összeállított növénytermesztési, állattenyésztési, kertészeti, környezet- és természetvédelmi, valamint hulladékgazdálkodási tételsorból áll. A tételsor a felsorolt területek szakmai ismeretanyagát egyenlő arányban tartalmazza.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 50%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítés-ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Kéziszerszámok |
| 6.3. | Szerelőszerszámok |
| 6.4. | Építészet és gépészet kéziszerszámai, kisgépei |
| 6.5. | Termesztő berendezések |
| 6.6. | Talajművelés gépei, eszközei |
| 6.7. | Növényápolás gépei, eszközei |
| 6.8. | Talajvizsgáló kézi laboratórium |
| 6.9. | Meteorológiai mérőeszközök |
| 6.10. | Feromon csapdák |
| 6.11. | Takarmányelőkészítő és továbbító eszközök |
| 6.12. | Fűkaszák |
| 6.13. | Rendsodrók |
| 6.14. | Bálázók |
| 6.15. | Öntözőberendezések |
| 6.16. | Tároló és csomagoló eszközök |
| 6.17. | Szállítóeszközök |
| 6.18. | Szárító, tisztító, osztályozó, csomagoló berendezések |
| 6.19. | Szervestrágya kezelő terítő szerkezetek |
| 6.20. | Mezőgazdasági melléktermék hasznosító berendezések |
| 6.21. | Aprítékoló berendezések |
| 6.22. | Számítógép |
| 6.23. | Szoftver |
| 6.24. | Szkenner |
| 6.25. | Nyomtató |
| 6.26. | Egyéni védőfelszerelés |
| 6.27. | Munkabiztonsági berendezések |
| 6.28. | Környezetvédelmi berendezések |

**7. EGYEBEK**